stanford-oval/wikipedia huggingface dataset:
Bo Berglund

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Lake Placid 1980 |  |  |
|  Pronssia | Calgary 1988 |  |  |
Bo Berglund (s. 6. huhtikuuta 1955 Själevad) on ruotsalainen jääkiekkoilija, pelipaikaltaan laitahyökkääjä. Hän edusti Ruotsin maajoukkuetta kaksissa olympialaisissa, joissa molemmissa hän saavutti olympiapronssia, ja vuoden 1989 MM-kilpailuissa. Hän edusti kotimaassaan MoDo AIK:ta kausina 1973–1977, Djurgårdens IF:ää kausina 1977–1983 ja NHL-uransa jälkeen AIK:ta kausina 1986–1990. Berglund voitti Ruotsin-mestaruuden kaudella 1982–1983 ja oli Elitserienin pistepörssin ykkönen kaudella 1987–1988.
NHL-seura Boston Bruins varasi Berglundin vuoden 1975 varaustilaisuuden kahdeksannella kierroksella 140. varausvuorolla mutta tuolloin varaus ei johtanut NHL-sopimukseen. Quebec Nordiques varasi hänet vuoden 1983 varaustilaisuuden 12. kierroksella 232. varausvuorolla, ja samana vuonna Berglund siirtyi NHL:ään, jossa hän pelasi kolme kautta. Kesken kauden 1984–1985 hän siirtyi Quebecistä Minnesota North Starsiin, ja seuraavalla kaudella hän edusti Minnesotan lisäksi vielä Philadelphia Flyersia mutta pelasi enemmän farmisarja AHL:ssä. Kaikkiaan hän pelasi NHL:ssä 130 runkosarjaottelua, joissa hän teki 28 maalia ja sai 40 syöttöpistettä. Yhdeksässä NHL:n pudotuspelissään hän teki kaksi maalia, molemmat ensimmäisellä kaudellaan.
Berglund palkittiin Ruotsin parhaana pelaajana Guldpuckenilla vuonna 1988. Hän on pelaajauransa jälkeen toiminut pitkään NHL-seura Buffalo Sabresin pelaajatarkkailijana.
Bo Berglund (meloja)

| Bo Berglund> Henkilötiedot |
| --- | --- |
Koko nimi:  Hans Bo Berglund
Syntynyt: 26. maaliskuuta 1948 (ikä 76) Tukholma, Ruotsi
Kansalaisuus:   Ruotsi
Uran tiedot
Pituus:  190 cm
Paino:  77 kg
Laji:  ratamelonta
Hans Bo Berglund (s. 26. maaliskuuta 1948 Tukholma) on ruotsalainen ratameloja. Hän edusti Ruotsia 1 000 metrin kajakkikaksikossa Münchenin kesäolympialaisissa 1972 parinaan Berndt Andersson.
Berglund on pituudeltaan 190-senttimetrinen ja painaa 77 kilogrammaa. Hänen isänsä Hans oli ratamelonnan olympiavoittaja ja maailmanmestari.
Barzakh

| Barzakh |
| --- | --- |
 Elokuvan juliste.
Ohjaaja:  Mantas Kvedaravicius
Käsikirjoittaja:  Mantas Kvedaravicius
Tuottaja:  Aki Kaurismäki Mantas Kvedaravičius
Kuvaaja:  Mantas Kvedaravičius Zarema Mukusheve
Leikkaaja:  Timo Linnasalo Mantas Kvedaravicius
Valmistustiedot
Valmistusmaa:  Liettua Suomi
Tuotantoyhtiö:  Sputnik Extimacy Films
Ensi-ilta:  2011 (Docpoint)
Kesto:  59 minuuttia
Alkuperäiskieli:  tšetšeeni venäjä
Aiheesta muualla
IMDb 
Elonet
Infobox OKNimi-testi OK: 
Barzakh on Mantas Kvedaravičiusin ohjaama liettualais-suomalaisena yhteistuotantona tehty dokumenttielokuva vuodelta 2011.
Elokuva sijoittuu Toisen Tšetšenian sodan jälkeiseen Tšetšeniaan ja siinä seurataan paikallisia perheitä, joista pojat ovat kadonneet.
Beto O’Rourke

| Beto O’Rourke |
| --- | --- |
 Beto O’Rourke vuonna 2019.
Yhdysvaltain edustajainhuoneen jäsen Texasin 16. vaalipiiristä
 3.1.2013–3.1.2019  
Edeltäjä:  Silvestre Reyes
Seuraaja:  Veronica Escobar
Henkilötiedot
Koko nimi:  Robert Francis O’Rourke
Syntynyt: 26. syyskuuta 1972 (ikä 52) El Paso, Texas, Yhdysvallat
Puoliso:  Amy Hoover Sanders (vih. 2005)
Lapset:  3
Tiedot
Puolue:  demokraatit
 Nimikirjoitus
Aiheesta muualla
betoorourke.com
Robert Francis ”Beto” O’Rourke (s. 26. syyskuuta 1972 El Paso, Texas) on yhdysvaltalainen poliitikko. Hän on ollut aiemmin kongressin jäsen. Vuoden 2018 vaalissa hän hävisi republikaanisenaattori Ted Cruzille. Maaliskuussa 2019 hän asettui ehdokkaaksi valittaessa demokraattipuolueen presidenttiehdokasta, mutta luopui ehdokkuudesta ennen esivaalien alkamista marraskuussa 2019.
Aiheesta muualla

Kuvia tai muita tiedostoja aiheesta Beto O’Rourke Wikimedia Commonsissa
Bonus (savukemerkki)

Bonus on Imperial Tobacco -yhtiön savukemerkki. Sitä myydään 20 ja 27 savukkeen askeissa ja kolmena värinä, jotka ovat Bonus Red (full flavor), Bonus Green (menthol) ja sininen Ice Cold Mint (mild). Bonusta myydään myös itsekäärittävänä, joissa sininen on korvattu kultaisella.
Vuonna 2012 yksi Suomen markkinoilla myytävä Bonus Red -savuke sisälsi noin 10 mg tervaa, 0,8 mg nikotiinia ja 10 mg hiilimonoksidia. Bonus Green -savukkeen vastaavat arvot olivat 6 mg, 0,5 mg ja 9 mg ja Bonus Ice Cool Mint -savukkeen 5,5 mg, 0,45 mg ja 5,5 mg.
Bo Althoff

| Bo "Bosse" Althoff |
| --- | --- |

Henkilötiedot
Syntynyt: 17. syyskuuta 1944 Mellerud, Dalsland, Ruotsi
Kuollut: 15. marraskuuta 2022 (78 vuotta)
Yleisurheilija
Lempinimi:  Bosse Melleruds-expressen
Laji:  pikajuoksu
Seura:  -1964 Mellerud IF 1965- Örgryte IS
Ennätykset:  100 m 10,5 (1965) 200 m 21,4 (1962) 400 m 47,2 (1966)
Uran alku:  1960
Bo "Bosse" Althoff (17. syyskuuta 1944 Mellerud, Dalsland - 15. marraskuuta 2022) oli pikajuoksija 1960-luvulla ja tuli tunnetuksi Suomi-Ruotsi -maaotteluissa "Suomen tappajana". Ammatiltaan Althoff oli lääkäri, joka erikoistui ortopediaan ja työskenteli työuransa Örebrossa.
Bosse Althoff nousi Ruotsin kansalliseen tietoisuuteen vuonna 1960 juostuaan 16-vuotiaana 400 metriä aikaan 50,0. Tällöin hän saikin lehdistössä lempinimen kotiseutunsa mukaan "Mellerudin pikajuna". Hän kilpaili ensimmäisen kerran Suomi-Ruotsi -maaottelussa kaudella 1962, jolloin Owe Jonsson otti voitot niin 100 kuin 200 metrillä Althoffin ollessa 200 metrillä 2. Saman syksyn EM-kisoissa Althoff oli mukana 4 x 400 metrin viestissä Ruotsin avaajana. Ruotsalaisnelikko menestyikin hyvin, sillä se jäi vain 0,7 sekuntia pronssimitalista.
Seuraavina kausina Althoff nousi Ruotsin kansalliseen kärkeen 100, 200 ja 400 metrilä. Han saavutti Ruotsin mestaruuden 100 metrillä kaudella 1965, 200 metrillä kausilla 1964-1966, 400 metrillä 1964-67 sekä oli mukana Örgryte IS:n joukkueessa, joka voitti 4x400 metrin Ruotsin seurajoukkuemestaruuden kaudella 1967. Näin hänelle kerti kaikkiaan kahdeksan henkilökohtaista ja yksi Ruotsin viestimestaruus. Maaotteluita Althoffin uralle kertyi kaikkiaan 22. Hänestä tuli tunnettu kilpailija Suomi-Ruotsi -maaotteluissa. Erityisesti vuoden 1965 maaottelusta muodostui hänen triumfinsa, sillä hän voitti 100 ja 200 metrin juoksut ja sijoittui 400 metrillä 2:ksi maanmiehensä Bengt-Göran Fernströmin voittaessa. Althoff oli mukana 4 x 100 metrin voittaneessa ruotsalaisjoukkueessa ja myös niukasti suomalaisille hävinneessä 4 x 400 metrin joukkueessa. Näin Althoff oli keskeisesti vaikuttamassa siihen, että Ruotsi saavutti maaotteluvoiton Suomesta sitten vuoden 1953. Ruotsalaislehdistö alkoi käyttää tämän jälkeen Althoffista nimitystä "Suomen tappaja".
Bosse Althof kilpaili vielä kaudella 1967, ja hän oli voittamassa Suomi-Ruotsi -maaottelun 200 ja 400 metriä. Näin Althoffin ura jäi varsin lyhyeksi eli hän lopetti urheilu-uransa 23-vuotiaana keskittyen lääkärin ammattiinsa.
Urheilu-uransa jälkeen hän muutti lääkäriksi Örebron kaupunkiin, jossa hän toimi ortopedian ja oli ortopediklinikan ylilääkärinä Örebron yliopistollisessa sairaalassa (USÖ). Örebrossa ollessaan hän toimi paikallisten urheiluseurojen BK Forwardin ja Örebro SK:n seuralääkärinä.
Eläköidyttyään hän palasi synnyinseudulleen Dalslandiin, jossa hän kuoli 78-vuotiaana marraskuussa 2022.
Battery (energiajuoma)

| Battery |
| --- | --- |
Tyyppi:  Energiajuoma
Valmistaja:  Oy Sinebrychoff Ab
Alkuperä:   Suomi
Valmistus aloitettu:  1997
Infobox OKNimi-testi OK: 
Battery-tölkkejä
Battery on energiajuoma, jonka virkistävä vaikutus perustuu kahvi- ja guarana-uutteisiin sekä tauriiniin. Juoma on keltaista, kuplivaa ja makeahkoa.
Batteryn omistaja ja valmistaja on Oy Sinebrychoff Ab, joka on osa kansainvälistä Carlsberg-panimokonsernia. Battery tuotiin markkinoille vuonna 1997, ja sitä on parhaimmillaan myyty 40 maassa. Suomessa Battery oli vuonna 2007 eniten myyty energiajuoma.
Batteryn brändin perusajatus on energiaa sisältävä paristo (engl. battery). Pakkauksessa pyritään jäljittelemään pariston ulkonäköä. Batteryn slogan on Keeps You Going.
Battery-konsepti kehitettiin vuonna 1996 yhteistyössä mainostoimisto Hasan & Partnersin kanssa, joka vuonna 2016 sai Batteryn ja muut Sinebrychoffin juomabrändit jälleen asiakkaikseen. Batteryn kansainvälisessä mainonnassa avustaa Hasanin ruotsalainen tytäryhtiö Perfect Fools. Välillä Batteryn markkinointiviestintää tekivät muun muassa Lowe Partners ja Contra.
Tuoteperhe

Alkuperäisen Battery Energy Drinkin lisäksi juomasta on johdettu erilaisia variaatioita:
No Calories Battery on kaloriton versio Batterystä.
No Calories Lime Battery on limen makuinen kaloriton versio Batterystä
Battery Energy Drink Remix on mansikan ja limen makuinen energiajuoma. Tuli Suomeen vuonna 2014.
Battery Energy Drink+ on vitaminoitu energiajuoma ja Batteryn alkuperäinen versio. Energiaa 50 kcal/100 ml. Lanseerattu Suomessa tammikuussa 1997.
Battery Stripped on vitaminoitu, sokeriton energiajuoma, jossa on saman verran vaikuttaja-aineita kuin muissa Battery-juomissa mutta vähemmän energiaa (5 kcal/100 ml). Tuotiin markkinoille joulukuussa 2006.
Battery Jungled, hedelmäisen virvoitusjuoman makuinen
Battery Hydro on maaliskuussa 2011 markkinoille tullut energiajuoma, jossa on urheilujuoman ja energiajuoman vaikutus samassa pullossa.
Battery Energy Drink Black Edition on esitelty vuonna 2017 Batteryn 20-vuotisjuhlavuoden kunniaksi.
Battery Strawberry Peach tuotiin markkinoille 2021. Se on myynnissä vain R-kioskeilla.
Eri makuvaihtoehtojen saatavuus vaihtelee maittain ja markkinoittain.
Suomen markkinoilla ovat aiemmin olleet saatavilla:
Battery Gingered: inkivääriaromilla maustettu (maaliskuu 2006 – joulukuu 2007), oli saatavilla Batteryn verkkokaupasta.
Battery Heat: karpalolla ja chilillä maustettu (joulukuu 2007 – joulukuu 2008)
Battery Orange Juiced: appelsiinilla maustettu (tammikuu 2009 – joulukuu 2010)
Battery Coffeed: kahvilla maustettu (tammikuu 2010 – kesäkuu 2011)
Battery Energy Shot (kevät 2010 – 2011)
Battery Superfruit Cranberry Shot: karpalolla maustettu (tammikuu 2011 – 2012)
Battery Cranberry Juiced: karpalomehulta maistuva, jossa mukana omenaa
Battery-juomia myydään pääasiassa 40 cl:n muovipulloissa sekä 33 cl:n ja 25 cl:n tölkeissä. Elokuussa 2010 Suomessa tuli myyntiin rajoitettu erä pinttitölkkejä (0,568 litraa), joka tunnettiin nimellä "Battery Limited edition 0,568 l". Suuren suosionsa ansiosta tuotetta on alettu myymään "Big Edition" -nimellä, eli sen myyntiä ei ole enää rajoitettu. Vuonna 2014 Battery lanseerasi uuden 25 cl:n tölkin.
Kansainvälistyminen

Suomessa kehitettyä ja tammikuussa 1997 markkinoille tuotua Batteryä on alusta asti viety muihinkin maihin. Vuoden 1997 kesällä Batteryä alettiin myydä Virossa, Latviassa ja Liettuassa ja seuraavana vuonna muualla Norjassa ja Ruotsissa.
Vuonna 2016 Battery-juomia vietiin 20 maahan, mikä teki siitä Sinebrychoffin kansainvälisimmän tuotemerkin. Enimmillään Batterya on myyty yli 40 maassa. Yksi vahvimpia Battery-markkinoita on Chile sen jälkeen, kun pari chileläistä maailmanympärimatkaajaa oli Helsingissä keksinyt alkaa tuoda sitä kotimaahansa.
Vuonna 2011 avattiin Battery-verkkokauppa, joka toimii yhteistyössä Amazon.com- ja Suomikauppa.fi-sivustojen kanssa. Kaupan kautta voi kuka tahansa tilata Batteryn tuotteita mihin maahan tahansa.
Tuoteominaisuuksissa ja -promootioissa voi olla paikallisia erikoisuuksia: esimerkiksi Jemenissä tölkin ulkoasua on mukautettu arabikulttuuriin siten, että plus-merkin tilalla on salama.
Sponsorina

Battery on toiminut sponsorina muun muassa autourheilussa, jossa se on sponsoroinut yksittäisiä kuljettajia (ralli) tai koko kilpatallia (Formula 1). Vuosina 2006–2008 Battery sponsoroi Williamsin F1-tallia, jossa tuotteen mainostajina toimivat Nico Rosberg ja Alexander Wurz.
Aiheesta muualla

Battery Run & Freestyle-keskusBattery Run -kumpareikkorinne Rukalla (Arkistoitu – Internet Archive)
Batteryä kennoisssa
Battery Stripped pullo
Bontšuk Stadium

| Bonchuk Stadium |
| --- | --- |

Rakennuksen tiedot
Sijainti:  Dupnitsa, Bulgaria
Kenttä:  Nurmi
Käyttäjät
 PFC Marek Dupnitsa 
Katsojakapasiteetti
 30 000 
Lisää rakennusartikkeleitaArkkitehtuurin teemasivulla
Bontšuk Stadium on monikäyttöinen stadion Dupnitsassa Bulgariassa. Nykyään sitä käytetään enimmäkseen jalkapallossa PFC Marek Dupnitsan kotikenttänä. Stadionille mahtuu 30 000 ihmistä.[lähde? ]
Bonus

Wikisanakirjassa on tähän liittyvä sananselitys: .
Bonus voi tarkoittaa ainakin seuraavia:
bonus, ylimääräinen palkkio tai hyvitys, erityisesti palkkaan lisättävä ylimääräinen tulospalkkio
bonus, kanta-asiakasohjelmassa kaupan kanta-asiakkaille kertyvä ostohyvitys, joka voidaan lunastaa eri tavoin
bonus, moottoriajoneuvovakuutuksissa vahingottoman kauden maksualennus
bonuspiste, pelien pistelaskujärjestelmissä ylimääräinen piste
bonusraita, musiikkialbumeissa ylimääräinen raita
Bonus, savukemerkki
Bonus, suomalainen tietokilpailuohjelma
Bonus, vuonna 2004 Siemensin itselleen ostama suuri tuulivoimanlaitoksia valmistanut tanskalainen yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bonus”, voi hakea sivunnimihaulla, laajalla sivunnimihaulla tai tekstihaulla.
Sulkasatoa osa I

| Sulkasatoa osa I Lapinlahden Linnut |
| --- | --- | --- |

Kokoelmalevyn tiedot
 Äänitetty : 1985–1993
 Julkaistu: 1994
 Formaatti: CD, C-kasetti
 Tyylilaji: huumorirock
 Kesto: 57.00
 Levy-yhtiö: EMI Finland
Lapinlahden Lintujen muut julkaisut
| Grrr! 1992 | Sulkasatoa osa I 1994 | Köyhän taivas 1994 |
Sulkasatoa osa I on Lapinlahden Lintujen vuonna 1994 julkaistu kokoelma-albumi. Levy sisältää yhtyeen parhaita kappaleita vuosilta 1985–1993 ilmestyneiltä albumeilta Lapinlahden Linnut (1985), Jep (1986), Vihreä gorilla (1987), Lauluja Nuppilasta (1988), Elämä janottaa (1989), Tähdet kertovat (1990) ja Grrr! (1992).
Kokoelman kappaleita ”Intian kuu” ja ”Vanha suomalaisten poikain vitutuslaulu – Remix” ei oltu julkaistu aiemmin CD- ja C-kasetti-formaatissa.
Kappaleet

Sedät jaksaa heilua – 2.43
Älä pure mun ananasta – 2.33
Ihmistä kiusataan – 3.54
Se tekee gutaa – 2.33
Intian kuu – 2.57
Tavallinen Jörndonner – 4.02
Rakas, ukulele soi – 3.47
Kalliossa – 2.49
Älä viskaa mua pihalle – 3.21
Ojasta noustaan – 3.31
Se ei käy – 3.19
Paina kaasua Morgan – 4.25
Aino kirjoittaa – 3.28
Sateet tulevat – 4.51
Sisäinen ahdistus – 2.01
Miksei asioista puhuta – 2.59
Vanha suomalaisten poikain vitutuslaulu – 4.01 (Remix)
Bob McKnight

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Squaw Valley 1960 | Jääkiekko |  |
Robert "Bob" McKnight (19. maaliskuuta 1938 – 21. maaliskuuta 2021) oli kanadalainen jääkiekkoilija, joka pelasi Kanadan maajoukkueessa. Hän voitti hopeamitalin talviolympialaisissa 1960.
Bob McLeod

Robert McLeod vuonna 2019.
Robert "Bob" McLeod (s. 1952 Fort Providence, Kanada) on kanadalainen poliitikko ja Kanadan Luoteisterritorioiden pääministeri. Hän opiskeli Albertan yliopistossa, teknologian instituutissa.[lähde? ]
Biodiversiteettisopimus

| Biodiversiteettisopimus |
| --- | --- |
 Sopimuksen ratifioineet jäsenvaltiot vihreällä  ja violetilla Yhdysvallat, joka ei ole ratifioinut sopimusta
Allekirjoitettu:  1992
Allekirjoituspaikka:   Brasilia, Rio de Janeiro
Osapuolet
Ratifioijat:  196 valtiota
COP13 kokous Meksikossa vuonna 2016.
Biodiversiteettisopimus (CBD, engl. Convention on Biological Diversity) on vuonna 1992 Rio de Janeirossa solmittu Yhdistyneiden kansakuntien yleissopimus.
Biodiversiteettisopimuksen tavoitteena on säilyttää eliöiden ja elinympäristöjen monimuotoisuutta, suojella maapallon ekosysteemejä, eläin- ja kasvilajeja sekä vaalia luonnonvarojen kestävää käyttöä. Biodiversiteettisopimus pyritään huomioimaan kaikessa luontoon liittyvässä toiminnassa, kuten maa- ja metsätaloudessa, rakentamisessa, matkailussa sekä asumisessa.
Sopimuksessa mukana olevien valtioiden on velvollisuus toteuttaa sopimusta lainsäädännössään ja muissa toimissaan. Valtioiden täytyy myös laatia biologisen monimuotoisuuden suojelun ja kestävän käytön strategia ja toimintaohjelma. Sopimuksen toimeenpanon edistymistä raportoidaan valtioiden toimesta säännöllisesti.
Sopimuksen on ratifioinut 196 valtiota. Yhdysvallat on ainoa Yhdistyneiden kansakuntien jäsenvaltio, joka ei ole ratifioinut sopimusta.
Biodiversiteettisopimus Suomessa

Suomella on voimassa toimintasuunnitelma biodiversiteetin suojelemiseksi. Tämän lisäksi Suomella on biologista monimuotoisuutta koskeva strategia. Ensimmäinen biologista monimuotoisuutta koskeva strategia oli voimassa vuosina 1997–2005 ja vuonna 2006 aloitettiin uusi, edellistä jatkava vuodet 2006–2016 voimassa oleva sopimus.
Aiheesta muualla

Wikiuutisissa on aiheeseen liittyvä uutinen: Biodiversiteettikokous Japanissa
Convention on Biological Diversity (englanniksi)
Bohol

Bohol
Suklaakukkuloita
| --- | --- |
Sijainti:  Bohol Keski-Visayas Filippiinit
Saariryhmä:  Visayas
Merialue:  Tyynimeri
Korkein kohta:  870 m
Pinta-ala:  3 269 km²
| --- | --- |
Asukasluku:  1 137 268
Suurin kaupunki:  Tagbilaran
muokkaa - muokkaa wikitekstiä - muokkaa Wikidataa
Bohol on saari Visayasin saariryhmässä Filippiineillä. Se sijaitsee Cebun kaakkoispuolella, Leyten lounaispuolella.
Saaren pinta-ala on 3 269 km² ja sen rantaviiva on 261 km pitkä. Bohol on Filippiinien 10. suurin saari ja sen ympärillä sijaitsee 70 pienempää saarta.[lähde? ]
Maantiede

Bohol on ovaalinmuotoinen ja sitä ympäröi 73 pienempää saarta. Saaren maasto on loivasti kumpuilevaa. Sisämaassa maasto muuttuu mäkisemmäksi ja saarella elää runsaasti harvinaisia kasveja ja eläimiä. Saaren korkein kohta on 870 metriä merenpinnan yläpuolella ja paikoitellen mäet putoavat jyrkästi mereen. Saaren sisäosat ovat tärkeitä maatalousalueita ja alueella on myös runsaasti makeaa vettä. Saarelta on löydetty yli 100 luolaa, joista suurin sijaitsee saaren itäosassa.
Saarella sijaitsevat Suklaakukkulat, joita pidetään yhtenä Filippiinien luonnonihmeistä. Boholiin viitataankin usein nimellä Filippiinien jalokivet. Kukkulat koostuvat kalkkikivestä, joka on muodostunut jääkauden jälkeen paikalle jääneistä koralleista. Kukkuloiden nimi johtuu siitä, että ne muuttuvat kesäisin 
ruskeiksi.
Useimmat Boholin hiekkarannoista ovat erittäin hienohiekkaisia ja valkoisia. Hiekkaa viedään myös muualle maailmaan. Saaren tunnetuimmat rannat sijaitsevat Panglaon saarella.selvennä
Saaren läpi kulkee Loboc-joki, joka virtaa itärannikolta saaren keskustaan. Saarella sijaitsee myös useita vesiputouksia.
Toisin kuin suurin osa Luzonista ja Visayasin pohjoisosista, Bohol on suojassa maata koettelevilta pyörremyrskyiltä. Sää on yleensä hyvä vuoden ympäri. Marraskuusta huhtikuuhun vallitsee pohjoismonsuuni amihan, jolloin lämpötila on päivisin keskimäärin 28 °C ja laskee yöllä 25 °C. Kesäkaudella toukokuusta heinäkuuhun lämpötila on korkeampi ja sää on erittäin kostea lounaismonsuunin, habagatin, johdosta. Kesäkauden sää ei ole helposti ennustettavissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bohol (island)
Käännös suomeksi
Awolnation

| Awolnation |
| --- | --- |

Tiedot
Toiminnassa:  2009–
Tyylilaji:  elektroninen rock, alternative
Kotipaikka:  Yhdysvallat
Laulukieli:  englanti
Jäsenet:  Aaron Bruno, Kenny Carkeet, Isaac Carpenter, Zach Irons, Mack Welldon
Levy-yhtiö:  Red Bull Records (2006–)
Aiheesta muualla
Kotisivut
Infobox OKNimi-testi OK: 
Awolnation on vuonna 2009 perustettu yhdysvaltalainen elektronista rockia esittävä yhtye. Yhtyeen laulajana on Aaron Bruno. Yhtye on tehnyt neljä levyä, jotka on julkaissut Red Bull Records.
Diskografia > Albumit

Megalithic Symphony (2013)
Run (2015)
Run (Remixes) (2016)
Here Come The Runts (2018)
Angel Miners & the Lightning Riders (2020)
Diskografia > EP:t

Back From Earth (2010)
RE/SAIL (2012)
I've Been Dreaming (2012)
Aiheesta muualla

Awolnation Discogsissa. (englanniksi)
Axel Heibergin saari

| --- | --- |
Muut nimet:  Axel Heiberg Island
Sijainti:  79°26′0″N, 90°46′0″W Nunavut Qikiqtaalukin alue Kanada
Saariryhmä:  Sverdrupinsaaret Kuningatar Elisabetin saaret Kanadan arktiset saaret
Vesialue:  Pohjoinen jäämeri 
Korkeimmat kohdat:  Outlook Peak (en), 2 210  m 
Pinta-ala:  43 178 km²
muokkaa - muokkaa wikitekstiä - muokkaa Wikidataa
Axel Heibergin saari (engl. Axel Heiberg Island) on saari pohjoisessa Kanadassa. Saari on suurin aikaisemmin Norjan omistamista Sverdrupinsaarista, jotka luovutettiin Kanadan omaisuudeksi vuonna 1930. Axel Heibergin saaren pinta-ala on 43 178 km². Saari on 31. suurin maailmassa ja 7. suurin Kanadassa. Saaren korkein huippu on Outlook Peak, 2 210 m merenpinnasta.
Axel Heibergin saari tunnetaan myös erikoisista eoseenikaudelta peräisin olevista kivettyneistä metsistä, alueen ilmastosta ja vähästä mineralisoitumisesta johtuen voidaankin puhua lähinnä muumioitumisesta. Tutkimusten tuloksena tiedetään alueella kasvaneen luhtametsiä, joiden valtapuina oli kiinanpunapuita (Metasequoia).
Saaren historia

Saarella on ollut satunnaista inuittiasutusta kauan ennen eurooppalaisten saapumista Pohjois-Amerikan mantereelle. Norjalaisen tutkimusmatkailija Otto Sverdrupin saapuessa saarelle 1900-luvun alussa saarella ei ollut pysyvää asutusta ja hän valtasi saaren Norjan omaisuudeksi ja nimesi sen tutkimusmatkansa rahoittajan, norjalaisen Ringnes-panimon johtajan Axel Heibergin mukaan. Saaren ollessa Norjan omistuksessa rannikoita tutki ja kartoitti useita retkikuntia. Vuonna 1930 saari siirtyi Kanadan omaisuudeksi ja on nykyisin osa Nunavutin territoriota. 1940-luvun loppupuolella alueella suoritettiin ensimmäinen ilmakuvakartoitus Yhdysvaltain ilmavoimien operaatio Polariksen yhteydessä. Vuonna 1955 Kanadan geologisen tutkimuslaitoksen geologit N. J. McMillan ja Souther tutkivat saaren sisäosia ja heidän tutkimustuloksensa etenkin Bundejäätiköltä saaren luoteisosasta olivat ensimmäiset jotka huomioitiin tieteellisissä julkaisuissa.
Vuonna 1959 tutkijat McGill-yliopistosta tekivät tutkimuksia Expedition Fiordissa (aikaisemmin tunnettiin nimillä Sør Fjord tai South Fiord), joka sijaitsee saaren keskiosassa. Tutkimustulokset johtivat McGillin arktisen tutkimusaseman perustamiseen seuraavana vuonna (79°26′N, 90°46′W). Asema rakennettiin noin 8 km sisämaahan Expedition Fiordista, ja se koostui pienestä tutkimuskäyttöön tarkoitetusta mökistä, keittiöstä ja kahdesta väliaikaisesta majoitustilasta joihin voitiin sijoittaa 8–12 henkilöä. Aseman käyttö oli vilkkainta 1960-luvun alussa jolloin siellä majoittui noin 20 henkilöä. Nykyisin asemaa käytetään kesäkautena tarkoin määriteltyihin tutkimuksiin.
Kesällä 1986 kanadalainen tutkimusryhmä tohtori James Basingerin johdolla tutki saarella sijaitsevia kivettyneitä metsiä. Heidän tutkimustuloksensa on julkaistu monissa kanadalaisissa alan julkaisuissa.
Aiheesta muualla

Kuvia tai muita tiedostoja aiheesta Axel Heibergin saari Wikimedia Commonsissa
Arto Hanni

Arto Hanni (s. 29. toukokuuta 1973) on suomalainen jo kertaalleen uransa lopettanut lentopalloilija, joka teki paluun vuonna 2014 lentopallokentille Korson Vedon riveissä Lentopallon Mestaruusliigassa. Hanni aloitti pääsarjauransa vuonna 1993 Kuopion Pallovolossa ja lopetti sen vuonna 2009 SSK Spodra Ankaran riveissä pelattuaan Turkin pääsarjassa yhtäjaksoisesti kaudesta 2004 lähtien. Urallaan Hanni on pelannut ammattilaisena Suomen lisäksi Saksassa, Sveitsissä, Italiassa, Espanjassa sekä Turkissa. Hän on 188 senttimetriä pitkä ja pelipaikaltaan passari.
Hanni teki paluun lentopallokentille yllättäen monen vuoden tauon jälkeen kaudella 2014–2015. Hän liittyi Korson Vedon miesten mestaruusliigajoukkueen riveihin. Hän sanoi, että paluun pohjustaminen alkoi alun perin vitsistä.